**Informácie na web stránku Obce Trstín k ukončenému projektu financovanému z IROP**

Primárnym cieľom projektu v zmysle predmetnej výzvy bolo rozšírenie kapacít a rekonštrukcia materskej školy v obci Trstín. Cieľovou skupinou projektu sú deti v predškolskom zariadení, ktoré žijú najmä v danej obci ale aj mimo nej. Projekt a k nemu priložená dokumentácia jasne deklarovala navýšenie počtu miest pre deti v predprimárnom zariadení o 12. Projekt zabezpečil predmetné navýšenie rekonštrukciou interiéru rozšírením o 2 wc misy a dve umývadlá čo predstavuje potrebu pre navýšenie o max 12 detí, čím sa dosiahol maximálny možný počet kapacity budovy materskej školy v obci Trstín. Z hygienického hľadiska bola zrekonštruovaná kuchynská časť (nové obklady a dlažba), prestavané a rozšírené sociálne zariadenia pre deti a vybudovaná denná miestnosť vrátane sociálneho zariadenia pre pedagogických pracovníkov.

Vypracovanie projektu bola reakciou vrcholných orgánov obce pre dosiahnutie kvalitného predprimárneho vzdelávania detí v obci Trstín, vyhovujúceho súčasným trendom a aktuálnym požiadavkám modernej spoločnosti. Cieľom projektu bolo skvalitniť predškolskú výchovu a vzdelávanie v obci Trstín.

Aktivity projektu sa dotýkajú v rámci merateľných ukazovateľov nasledovných: „Kapacita podporenej školskej infraštruktúry materských škôl, Počet podporených materských škôl, Počet renovovaných verejných budov, Podlahová plocha renovovaných verejných budov, Počet podporených MŠ materiálno-technickým vybavením, Počet podporených areálov MŠ.“

Projekt je v súlade s IROP inkluzívnym rastom stratégie Európa 2020 v iniciatíve „Program pre nové zručnosti a nové pracovné miesta. Jednou z úloh je „...uľahčiť zosúladenie profesionálneho a rodinného života. V rámci cieľov do roku 2020 EK stanovila, „aspoň 95 % detí vo veku od 4 rokov do veku, v ktorom majú začať povinnú školskú dochádzku, by sa malo zúčastniť predprimárneho vzdelávania. NPR SR 2013 z pohľadu podpory účasti žien na trhu práce definuje: „rozšíriť najmä existujúce formy výchovy a vzdelávania o prípravné triedy MŠ.

Projekt je v súlade s nasledovnými opatreniami IROP: rozširovanie kapacít MŠ, modernizácia infraštruktúry a materiálno-technického vybavenia MŠ, budovanie a modernizácia areálov MŠ, prispôsobenie vonkajších a vnútorných priestorov MŠ podmienkam inkluzívneho vzdelávania.

**Celkové oprávnené výdavky projektu sú v hodnote 72 301,82 EUR.**

**Projekt bol realizovaný v období od 6/2018 – 10/2018.**